ཨིན་རུང་བློ་ཕམ་སི་སི་དང་འཁྲུལ་སྣང་ལང་སི་སི་སྦེ་གཞུང་གྲྭ་ཚང་གིས་ཕུལ་བའི་དྲན་བསྐུལ་ལུ་གཞུང་ལས་ངོས་ལེན་མཛད་མ་བཏུབ་པར་ལས་འགུལ་གྱི་ལཱ་དེ་ཚུ་འཕྲོ་མཐུད་དེ་རང་ཤུགས་ལང་པའི་བསྒང་ཡོདཔ་ཨིན།དུད་འགྲོ་སེམས་ཅན་གྱི་དོན་ལུ་དྷརྨ་བསམ་འཆར་སྡེ་ཚན་གྱི་ཧོང་ལས་ད་ལྟོ་ཚུན་ཚོད་ཞུ་བ་ཕུལ་མི་གི་གྲུབ་འབྲས་འཐོན་མ་ཚུགས་རུང་དོ་རུང་སྤྱི་མཐུན་གྱི་སྙིང་རུས་དང་བློ་སྟོབས་མ་ཞན་པར་གསོལ་འདེབས་ཡང་བསྐྱར་ཞུ་བ་ཅིན་མི་དབང་མངའ་ཞབས་དང་རྒྱལ་གཞུང་གི་ཧོང་ལས་རྩ་ཁྲིམས་ཆེན་མོའི་དགོངས་དོན་ལུ་བརྩི་བཀུར་དང་དཀོན་མཆོག་གསུམ་གྱི་ཐུགས་བསྐྱེད་དང་བྱིན་རླབས་ལས་བརྟེན་ཏེ་གྲོས་ཆོད་འདི་ལུ་ལོག་སྟེ་ཐུགས་བཞེད་གནང་ཞིནམ་ལས་འགྱུར་བཅོས་གནང་འོང་མནོ་བའི་རེ་སྨོན་ཡོད།